钦定古今图书集成/明伦汇编/氏族典/第438卷 > 《廖用贤尚友录》 > 夏昶
## 钦定古今图书集成/明伦汇编/氏族典/第438卷 > 《廖用贤尚友录》 > 夏昶

按《名山藏妙艺记》：“‘昶字仲昭，昆山人。以进士自中书
舍人累进太常寺卿，直内阁。诗文书法，皆臻妙境。画
竹石师王绂，至远人亦购之。昶兄昺，字孟赐，亦善书
画，师高房山。洪武末，为永宁丞，谪戍云南。永乐中，仲
昭简入中书科习字，上临阅称善，仲昭顿首谢，因言
臣兄昺亦能书’。召试称旨，命与昶同为中书舍人。时”
称“大小中书。”又昶同时有孙太守从吉，善画梅花，远
人购从吉梅花，亦如购竹于昶也。后来得昶法者，有
朱端。